lv en lv de nl lv lv sl lv en de nl lv lv lv de es lv en lv lv lv lv lv lv lv en lv en lv lv en lv lv lv lv lv lv lv en en lv lv lv lv lv lv lv lv lv lv lv lv lv lv lv lv lv lv lv lv sl lv lv lv lv lv lv lv lv lv lv eu lv en
Kā ievērot taisnīguma principu, audzinot vairākus bērnus | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Vecāku attiecības ar katru no bērniem ir citādākas, jo atšķiras gan bērnu rakstura īpašības, gan arī vecums. Šo iemeslu dēļ, vecāki nereti izvirza dažādas prasības un atšķirīgi arī pret saviem bērniem izturas.
Vecākiem jāapzinās, ka jaunāko brāļu un māsu ienākšana ģimenē ir viens no bērna lielākajiem stresa avotiem.
Piesakies: kardiologa konsultācija un citi bezmaksas pasākumi sirds veselībai
Vai botas drīkst mazgāt veļasmašīnā? Atbild eksperti
Precēta vīrieša mīļākā aizstāvas: Es neesmu vainīga, viņš pats atnāca!
Tomēr, lai visi bērni justos mīlēti un pamanīti, ir ārkārtīgi svarīgi ievērot taisnīguma principu. Kas jāņem vērā, audzinot vairākus bērnus, stāsta psiholoģe un Rimi Bērniem eksperte Iveta Aunīte.
Bērni ļoti labi saprot, ka viņu mazais brālītis vai māsiņa nevar izdarīt tikpat daudz, cik viņi, tomēr svarīgi, lai vecāki parāda vienlīdzīgu attieksmi, kad kaut kas ir vai nav padarīts. Ja mēs vecākajam bērnam prasām atbildēt par viņa neizpildītajiem pienākumiem un norunām, tādai pašai attieksmei jābūt arī pret jaunāko atvasi. Trīsgadnieks neuzkops istabu, taču viņš var izdarīt elementāras lietas, piemēram, pēc vakariņām aiznest savu netīro šķīvi uz izlietni. Vecākajam bērnam jāredz, ka mēs pamanām arī jaunākā neizdarītos darbus un arī viņš jūt sekas, nevis mēs sakām: nekas, viņš jau vēl maziņš. Norunas ir norunas, un katrs bērns atbilstoši savam vecumam kaut ko var izdarīt arī pats. Tāpat ir ļoti svarīgi pamanīt katra bērna ieguldītās pūles.
Vecākajam bērnam jāredz, ka mēs pamanām arī jaunākā neizdarītos darbus un arī viņš jūt sekas, nevis mēs sakām: nekas, viņš jau vēl maziņš.
Vecākiem jāapzinās, ka jaunāko brāļu un māsu ienākšana ģimenē ir viens no bērna lielākajiem stresa avotiem. Ar to tikt galā var palīdzēt vienīgi vecāku uzmanība un iejūtīga attieksme. Lai visi bērni ģimenē justos patiešām labi, katram ir jāsaņem sava deva mīlestības. Līdz ar jaunāko bērnu ienākšanu ģimenē, vajadzētu parūpēties, lai vecākie nezaudētu mammas un tēta nedalītu uzmanību. Vidēji dienā vecākam būtu jāvelta divdesmit minūtes laika katram bērnam. Tas vecākajiem bērniem apliecina, ka vecāki viņus mīl, un tā viņiem ir vieglāk pārdzīvot to, ka laika ziņā daudz ilgāku periodu vecāki pavada ar jaunāko brālīti vai māsiņu.
Brīžos, kad vecāki spēlējas ar vecāko bērnu un mazais iepīkstas, tad, ja vien tas nav ļoti kritiski, vecākiem vajadzētu parādīt, ka viņi iesākto nepārtrauks mazā bērna dēļ, bet viņam pievērsīsies, kad spēle būs galā.
Brīžos, kad vecāki spēlējas vai sarunājas ar vecāko bērnu un mazais iepīkstas, tad, ja vien tas nav ļoti kritiski, vecākiem vajadzētu parādīt, ka viņi iesākto nepārtrauks mazā bērna dēļ, bet viņam pievērsīsies, kad spēle vai saruna būs galā. Jo tad vecākā bērna sirsniņa sajūt, ka viņu mīl un taisnīguma princips ir ievērots. Pretējā gadījumā bērns būs vīlies – mazajam atliek vien iepīkstēties, kad mamma un tētis jau skrien. Bet, kad viņš sauc, lai vecāki palīdz, piemēram, saprast mājas darbu, tad viņam atbild: “Pagaidi, es tagad esmu aizņemta ar māsiņu.”
Bērnu savstarpējai salīdzināšanai un otra likšanai par piemēru ir vairāki mīnusi. Mēs nedrīkstam savus bērnus salīdzināt ne ar brāļiem un māsām, ne draugu un radu bērniem, ne arī viņu klasesbiedriem. Vienīgais cilvēks – un to vajadzētu mācīt jau kopš bērnības –, ar kuru var salīdzināt, ir viņš pats pagātnē. Tikai tā mēs varam godīgi novērtēt katra bērna attīstības dinamiku. Vecākiem nevajadzētu interesēt citu bērnu sekmes un panākumi, bet tikai sava bērna izaugsme laika gaitā. Ja ģimenē māsas un brāļi savā starpā tiek salīdzināti, krītas viņu pašvērtējums, tiek radīta neveselīga konkurence, kas var izraisīt agresivitāti un nevajadzīgu cīņu. Bērni ģimenē aug nevis kā atbalsts cits citam, bet kā konkurenti, kas savstarpēji cikstās par vecāku uzslavām.
Veselīgi ir pamanīt katra bērna labo gribu un darbu, kā arī sniegt par to uzslavu. Uzslavas ir vajadzīgas visiem! Dažkārt vecāki aktīvi priecājas par jaunāko atvašu apgūtajām prasmēm, un to var saprast, jo pirmajos pāris gados bērna attīstība notiek visstraujāk, tomēr, ja nevēlamies vecākajos bērnos iesēt greizsirdību, svarīgi pamanīt arī viņu padarīto. Vecāki neaplaudēs, kad piecgadīgais pāries pāri istabai, bet ir daudz citu iemeslu, par ko priecāties saistībā ar lielāko bērnu.
Dažkārt vecāki aktīvi priecājas par jaunāko atvašu apgūtajām prasmēm, un to var saprast, jo pirmajos pāris gados bērna attīstība notiek visstraujāk, tomēr, ja nevēlamies vecākajos bērnos iesēt greizsirdību, svarīgi pamanīt arī viņu padarīto.
Ko vēl der ievērot
Dažkārt, kad vecākais bērns tiek nogrūsts no pjedestāla, jo zaudē vienīgā bērna statusu, viņš sāk regresēt – runāt bēbīšu valodā, lai gan pirms tam jau runāja skaidri, sāk ķerties mammai apģērbā, šļupstēt, sāk prasīt, lai viņu pabaro un apģērbj, lai gan līdz šim pats to lieliski pratis. Arī šajā gadījumā būtiski bērnu nekritizēt. Ja vecākais bērns prasa pudelīti tāpat kā jaunākais, viņam var tajā ieliet morsu vai tēju. Šādi bērns nomierināsies: jaunākais nav izredzētais, kurš vienīgais var dzert no pudelītes vai vēlēties būt tuvu klāt mammai. Īslaicīgs regress vecākajam bērnam ļauj atgūt spēkus.
Kā pašiem vecākiem, tā arī radiem un draugiem, ja viņi nāk ciemos pie viena bērna uz jubileju, labi mazas dāvaniņas sagādāt arī pārējiem ģimenes bērniem. Tas parāda: jūs visi esat svarīgi un ievēroti.
Taisnīguma princips tiek ievērots tad, ja arī pret vecākajiem bērniem mēs izturamies kā pret bērniem, nevis auklēm vai saviem palīgiem. Labi, ja mazākās māsas un brāļi nekļūst par vēl vienu pienākumu vecākajiem bērniem.
Citus padomus par bērnu audzināšanu, uzturu, bērnu un ģimenes veselību, kā arī svētkiem var iegūt programmas Rimi Bērniem platformā www.rimiberniem.lv. Šeit pieredzē par uztura, veselības un aktīva dzīvesveida tēmām, bērnu izglītību un kvalitatīvu izklaidi dalās septiņi Rimi Bērniem eksperti – psiholoģe Iveta Aunīte, pediatre Sanita Mitenberga, fitnesa treneris Kārlis Birmanis, fizioterapeite Jekaterina Bovtramoviča, pavārs Normunds Baranovskis, uztura speciāliste Olga Ļubina un skolnieks Klāvs Smildziņš. Bērniem un jauniešiem platformā ir iespēja iedvesmoties no dažādiem video padomiem, idejām un piemēriem.
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Teju pilnīgs dzirdes zudums, bet meitene mācās parastā skolā, dejo, brauc ar riteni: Griezīšu ģimenes stāsts
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Lai sāpošs vēders nebeidzas letāli! Atpazīsti apendicīta sāpes
3 praktiskas nodarbes pēc Montesori principiem, kas veicinās bērna patstāvību
Svaigs un smalks latviešu detektīvs
5 izplatītas kibermobinga formas. Ko darīt, ja agresors ir mans bērns?
Vai botas drīkst mazgāt veļasmašīnā? Atbild eksperti
Vai šobrīd ir prātīgi iegādāties mājokli vai iet prom no darba? Eksperte iesaka nogaidīt
Piesakies: kardiologa konsultācija un citi bezmaksas pasākumi sirds veselībai
Rudens garša – mini rožu kūciņas
Precēta vīrieša mīļākā aizstāvas: Es neesmu vainīga, viņš pats atnāca!
Juceklis ar lietotni Rīgas izglītības iestāžu pusdienu pieteikumiem, uzturētāji risina tehniskas problēmas
Kā bērnu audzināt par veiksmīgu un brīvu cilvēku? Stāsta profesore Gunta Ancāne
Pētījums: Ikviens sev vēlas blakus redzēt humorpilnu un saimniecisku partneri
Apkārt tik daudz jauku vīriešu, bet man patīk tikai sliktie puiši...
Iedvesmojies! 10 ģimenes tradīcijas, ko sākt jau šodien
Vairāk rakstu no "Ģimene un attiecības"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.